Na temelju članka 17. stavka 1. Zakona o muzejima (“Narodne novine“, broj 61/18, 98/19 i 114/22), članka 12. stavka 3. Zakona o ustanovama („Narodne novine“, broj 76/93, 29, 97, 47/99, 35/08, 127/19 i 151/22) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na 15. sjednici od 14. rujna 2023. godine, donosi

**ODLUKU**

**o izmjenama i dopunama Odluke o statusu, djelatnostima i ustrojstvu**

**Galerije likovnih umjetnosti Svetog Krševana Šibenik**

**I.**

U Odluci o statusu, djelatnostima i ustrojstvu Galerije likovnih umjetnosti Svetog Krševana Šibenik („Službeni vjesnik Šibensko-kninske županije“ broj 18/06 i „Službeni glasnik Grada Šibenika“ broj 11/10 i 4/19), u Glavi I. točci 1. u podstavku: 2. riječi: *„Šibenske županije“ zamjenjuju se s riječi: „Galerije“.*

U istoj Glavi i istoj točci u podstavku 6. brišu se riječi*. „ i Drnišu, te u općinama na području Županije šibenske“*

U istoj Glavi i istoj točci u podstavku 7. riječi *„muzejskoj djelatnosti“ zamjenjuje se riječju „muzejima“.*

**II.**

U Glavi II. točka 13. mijenja se i glasi:*“ Za Ravnatelja ustanove može se na temelju predloženog četverogodišnjeg programa rada imenovati osoba koja uz opće zakonske uvjete za zasnivanje radnog odnosa ispunjava i sljedeće uvjete:*

* *završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij*
* *najmanje pet godina rada u muzeju ili deset godina rada u kulturi, znanosti ili obrazovanju i odlikuje se stručnim, radnim i organizacijskim sposobnostima.“*

U istoj Glavi točka 14. mijenja se i glasi: *„Ravnatelja imenuje i razrješuje izvršno tijelo osnivača, a način razrješenja i imenovanja pobliže se uređuje statutom.*

*Javni natječaj za imenovanje ravnatelja raspisuje i provodi osnivač.“*

U istoj Glavi točka 15. mijenja se i glasi:

*„Ustanova ima stručno vijeće koje razmatra i daje mišljenja o stručnim i drugim pitanjima u svezi s radom i razvitkom ustanove, sukladno Statutu i drugim općim aktima ustanove.*

*Stručno vijeće sastoji se od tri člana koje na prijedlog ravnatelja imenuje Gradonačelnik Grada Šibenika iz reda uglednih kulturnih djelatnika, odnosno stručnih djelatnika iz područja likovnih umjetnosti. Mandat članova stručnog vijeća traje četiri godine.“*

U istoj Glavi točci 19. stavak 1. mijenja se i glasi: *„Ustanova može stjecati, opterećivati i otuđivati nekretnine i drugu imovinu Ustanove do iznosa od 1.327,23eura /10.000,00kuna.“*

**Točka III.**

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA:007-02/23-01/02

URBROJ:2182-1-02/1-23-5

Šibenik, 14. rujna 2023.

GRADSKO VIJEĆE GRADA ŠIBENIKA

PREDSJEDNIK

dr.sc. Dragan Zlatović,v.r.